***Тақырыбы :*** *« АЛТЫН КҮЗ »* ***Сабақтың мақсаты:****Балалардың күз туралы білімдерін жетілдіру,ойлау қабілеттерін арттыру,ой-өрістерін дамыту.* ***Көрнекіліктері:****жапырақтар,шарлар,суреттер,слайд.* ***Тәрбиеші****:Құрметті бүгінгі кешке жиналған ұстаздар,ата-аналар және қонақтар!Бүгінгі 0 «А»мектепалды даярлық сыныбының оқушылары дайындаған шағын ғана «Алтын күз»атты тәрбие сағатымызды бастаймыз.* ***Ән:*** *«Саусақ жаттығуы»* ***Тәрбиеші:****Балалар қараңдаршы бүгін бізге күз бен бақ қонаққа келген.Балалар қараңдаршы бүгін біздің бақшамыз өте ашулы екен.Неге ашулы екенін сұрап білгіміз келеді ме?Ия,балалар ендеше сұрап білейік.* ***Балалар:****Бақша-бақша неге ашулысыз?* ***Бақша:****Мен күз мезгілінің тез бітетініне ашулымын.Күз мезгілінің де бітуі таяп қалды.Менің жемістерім мен көкөністерімді адамдар бақшадан теріп-теріп алды.Менде енді түкте қалмады.Маған көмектесесіңдер ме балалар?Менің жемістерім мен көкөністерімнің бақшада қайтадан жайқалып өскенін қалаймын.* ***Тәрбиеші:****Балалар бақшаға көмектесеміз бе?* ***Балалар:****Ия көмектесеміз.* ***Тәрбиеші:****Ендеше балалар бақшаға көмектесу үшін жемістер мен көкөністерді қайта жинай алмаймыз,сондықтан да бақшаға олар туралы тақпақтарымызды айтып,өз өнерімізді көрсетейік.Келістік пе балалар?* ***Балалар:****Ия* ***Тәрбиеші:*** *Шоғы толған гүлдей жайнап, Шақырады жарқын жүз. Сайраңдаған күліп-ойнап, Келді міне алтын күз.* ***Күз мезгілі:****Мен күзбін.Өте еркемін.Сәл нәрсеге ренжіп,бұртиып,қабағымды түйіп,көз жасымды аямай төгіп-төгіп аламын.Менің ақ көңілдігімді бәрі ұнатады.Олай болса балалар мен сендерге жұмбақтар жасырайын.* ***Жұмбақ:*** *1.Сары қозы,көк қозы, Қарындары тоқ қозы. Күздігүні көп қозы, Қыстыгүні жоқ көзі. (Қауын,қарбыз) 2.Ағайынды бәрі, Шықса көк, Түссе сары. (Жапырақ)* ***Тәрбиеші:*** *Өнім биыл тамаша, Көз тоймайды қараса. Сәбіз,картоп,қызылша. Қып-қызыл піскен қызанақ Қырыққабатқа қарашы.* ***Тәрбиеші:****Балалар бізге «Жемістер»тобы қонаққа келіп қалыпты,қане қошеметпен қарсы алайық.* ***Алма:****Пісіп тұрған алмамын, Тамсандырар бал дәмін. Жерге сілкіп түсір ме, Ісіп кетер маңдайым.* ***Шие:****Мен шиемін,шиемін, Күннің көзін сүйемін. Қышқыл шырын менде бар, Төмен басты иемін.* ***Өрік:****Дөп-дөңгелек сары, Ішінде бар дәні. Қызығасың көріп Оның аты өрік.* ***Шабдалы:****Пісетін кезі дәл күзде, Мезгілсіз оны үзбе. Аузыңнан кетпес бал дәмі, Оның аты шабдалы.* ***Жаңғақ:****Сырты қандай қатты, Дәні сондай тәтті. Шағып қара таңдап, Оның аты-жаңғақ.* ***Алмұрт:****Мен алмұртпын,алмұртпын, Аузындамын бар жұрттың.* ***Құлпынай:****Жапырақта тасалап, Өскен жері бақша-бақ, Күрең қызыл шіркін-ай, Оның аты құлпынай.* ***Жүзім:****Мен жүзіммін,жүзіммін, Моншақ болып тізілдім.* ***Жеміс:****Өрік,алма,шие,алша, Жидек жүзім піседі. Қауын,қарбыз ,қияр,сәбіз Бақшаларда өседі.* ***Тәрбиеші:****Дұрыс балалар,ал күз айлары қандай айлар?* ***Балалар:****Қыркүйек,Қазан,Қараша.* ***Тәрбиеші:****Олай болса ортаға* ***«Хаттуба»****биін қарсы алайық.* ***Тәрбиеші:****Балалар,жемістерден қалмай көкөністер де келіпті,соларды бір тыңдап көрелік.* ***Қызылша:****Ақ түсім бар қант алар, Қызыл түсіп қанға нәр. Зияным жоқ біліп қой. Қызылшамын пайдам бар.* ***Қырыққабат:****Бақшаларда тізіліп, Қаперсіз мен жатамын. Қабат-қабат киініп, Қырыққабат атандым.* ***Қызанақ:****Тал шыбығым бұралып, Бақшаларда қызарып. Тұрған ол мен-қызанақ, Күнге қарап ұялып.* ***Асқабақ:****Асқабақтың дәмі, Таңдайымда әлі. Кептірілген дәні, Таптырмайтын дәрі.* ***Қияр:****Қызықтың ба қиярға, Алда жей бер ұял ма. Көтергенше берейін, Қапшығыңа сияр ма?* ***Картоп:****Картоп біздің атамыз Жер астында жатамыз. Бір тамырдан тараған, Ағайынбыз бәріміз.* ***Пияз:****Асханадан шықпаймын, Атым пияз бұқпаймын. Көзден жасты шығарып, Тұмаудан бірақ сақтаймын.* ***Сәбіз:****Өсіретін бойыңды, Дамытатын ойыңды. Қоянға да азықпыз, Сәбіздерміз жазықсыз.* ***Көкөніс:****Көкөністер бәрі де, Денсаулыққа пайдалы. Мұны жатқа біліңдер, Оларды жақсы көріңдер!* ***Би:*** *«Қара жорға»* ***Тәрбиеші:****Балалар енді бақшамыздан сұрайықшы,көңілі көтерілді ме екен.Бақша-бақша көңіліңді көтере алдық па?* ***Бақша:****Ия балалар мен енді көңілді жүремін.Сендер мені қуанттыңдар.Бірақ менің тағы бір шартым бар.Маған енді бір күздің сән үлгісін көрсетіп берсеңдер, мен оданда көңілді жүретін болармын.* ***Тәрбиеші:****Балалар,бақшаға олай болса күзгі сән үлгісін көрсетейік пе?* ***Балалар:****Ия* ***Тәрбиеші:****Берекесін сыйлауға, Өлкемізге күз келді. Жемістерін жинауға Шақырады біздерді. Құрметті бүгінгі жиналған ұстаздар мен ата-аналар және қонақтар,алтын уақыттарыңызды бөліп біздің ертеңгілігімізге келгендеріңізге көп-көп алғысымызды айтамыз.Келесі кездескенше сау болыңыздар!*